To Know Him Is to Love Him

«To Know Him Is to Love Him» er ein song skriven av Phil Spector, inspirert av teksten på gravsteinen til faren, «To Know Him Was To Love Him.» Songen vart først spelt inn av den einaste vokalgruppa han var medlem av, The Teddy Bears. Innspelinga deira låg tre veker på toppen av Billboard Hot 100-lista i 1958, og nådde andreplassen på den britiske New Musical Express-lista. Peter & Gordon og Bobby Vinton hadde seinare hittar med songen, med tittelen endra til «To Know You Is to Love You». I 1987 vart songen henta fram att av Dolly Parton, Linda Ronstadt og Emmylou Harris, på albumet Trio, og toppa den amerikanske countrylista.

Salslister

Nancy Sinatra-versjonen

I 1962 gav Nancy Sinatra ut sin versjon av songen på Reprise Records, som B-sida til «Like I Do».

Peter and Gordon-versjonen

I 1965 gav Peter and Gordon ut ein versjon av songen kalla «To Know You Is to Love You». Peter and Gordon sin versjon låg ti veker inne på Record Retailer-lista i Storbritannia og nådde femteplassen, og femteplassen på den kanadiske «RPM Play Sheet». I USA låg songen sju veker inne på Billboard Hot 100-lista og nådde 24. plassen.

Salslister

Bobby Vinton-versjonen

I 1969 gav Bobby Vinton ut ein versjon av songen kalla «To Know You Is to Love You». Vinton sin versjon låg sju veker på Billboard Hot 100-lista, og nådde 34. plassen, og åttandeplassen på Billboardsi Easy Listening-liste, 16. plassen på den kanadiske RPM 100, og sjetteplassen på RPM si Adult Contemporary-lista.

Salslister

Jody Miller-versjonen
I 1972 tok Jody Miller ein versjon av songen til 18. plassen på Billboard country-lista.

Dolly Parton, Linda Ronstadt og Emmylou Harris-versjonen

I 1987 spelte Dolly Parton, Linda Ronstadt og Emmylou Harris inn songen og gav han ut på det bestseljande albumet deira Trio, og vart den første singelen frå albumet. Versjonen deira gjekk til topps på den amerikanske Hot Country Songs-lista 16. mai 1987.

Salslister

The Beatles-versjonen 

The Beatles spelte inn to versjonar, begge kalla «To Know Her Is to Love Her». Eine versjonen var med på demoplata deira frå januar 1962 for Decca, men er ikkje blitt gjeven ut enno. Den andre versjonen vart spelt inn 16. juli 1963 for radioshowet Pop Go The Beatles og vart ikkje offisielt gjeven ut før i 1994 på albumet Live at the BBC. John Lennon spelte inn sin eigen verjson av songen i 1973 («To Know Her Is to Love Her»), men denne kom først ut på det posthume samlealbumet Menlove Ave i 1986.

Medverkande (Live at the BBC) 
 John Lennon – vokal, rytmegitar
 Paul McCartney – bassgitar, korvokal
 George Harrison – sologitar, korvokal
 Ringo Starr – trommer

Andre versjonar 
Evelyn Kingsley with The Towers spelte inn ein versjon i 1958 på ein singel 

Dodie Stevens spelte inn ein versjon i 1961 på albumet hennar Pink Shoelaces.

The Shirelles spelte inn ein versjon som finst på samleplata The Shirelles Sing the Golden Oldies  frå 1964.

Den britiske rockestjerna Gary Glitter spelte inn ein versjon på det andre studioalbumet sitt, Touch Me i 1973, som nådde andreplassen på den britiske singellista.

Steeleye Span spelte ein versjon av songen i 1974 på albumet deira Now We Are Six. David Bowie spelte altsaksofon på songen og han vart produsert av Ian Anderson frå Jethro Tull. 

David Bromberg spelte ein versjon på albumet sitt My Own House (Fantasy 9572, 1978). 
 
I 2007 spelte Amy Winehouse inn songen akustisk som B-sida til «You Know I'm No Good». 

Den 10. juli 2010 framførte David Gilmour og Roger Waters songen då dei spelte ein konsert til støtte for «Hoping Foundation» – det var den første framføringa deira i lag sidan Pink Floyd-konserten for Live 8 i juli 2005. 

I 2011 spelte Kikki Danielsson spelte inn songen på albumet Första dagen på resten av mitt liv.

Countrysongaren Martina McBride spelte òg inn songen i 2014 på albumet hennar Everlasting.

Kjelder
Denne artikkelen bygger på «To Know Him Is to Love Him» frå ,  den 1. april 2018. 
 oppgav desse kjeldene:

Bakgrunnsstoff
 

Songar frå 1958
Singlar frå 1958
Singlar frå 1987
Songar på toppen av Billboard Hot Country Songs-lista
Songar på toppen av Billboard-lista
Songar produserte av Phil Spector
Peter and Gordon-songar
Emmylou Harris-songar
The Beatles-songar
Jill Johnson-songar
Jody Miller-songar
Dolly Parton-songar
Linda Ronstadt-songar
Bobby Vinton-songar
Amy Winehouse-songar
Songar skrivne av Phil Spector
Warner Bros. Records-singlar
Kikki Danielsson-songar
Nancy Sinatra-songar
The Shirelles-songar
The Lettermen-songar
Lesley Gore-songar
Jerry Vale-songar
Gary Glitter-songar
Steeleye Span-songar
Marc Bolan-songar
Cilla Black-songar
New Jordal Swingers-songar
The Flying Pickets-songar
John Lennon-songar
Liv Marit Wedvik-songar
Martina McBride-songar
Carla Bruni-songar